S-1690/2011

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 15. nóvember sl., á hendur Ó-kk-þgf M-kk-þgf A-kk-þgf, kt. 000000-0000, Kristnibraut 65, Reykjavík, Ó-kk-þgf I-kk-þgf K-kk-þgf, kt. 000000-0000, Vogalandi 12, og [...], öllum í Reykjavík, „fyrir eftirtalin brot framin á höfuðborgarsvæðinu 2009 og 2010:

I.

Á hendur ákærðu Ó-kk-þgf M-kk-þgf, Ó-kk-þgf I-kk-þgf og [...] fyrir þjófnað í félagi, með því að hafa:

1. Aðfaranótt þriðjudaginn 15. desember 2009 brotist inn í bílasölu Ingvars ehf., Nethyl 1 í Reykjavík, með því að spenna upp glugga og stolið þaðan fartölvu af gerðinni Toshiba, 3 kveikjuásalyklum, myndavél af gerðinni Samsung og bifhjóli af gerðinni Honda CRF.

II.

Á hendur ákærða Ó-kk-þgf M-kk-þgf:

2. Fyrir þjófnað, með því að hafa Laugardaginn 11. júlí 2009 brotist inn í íbúðarhúsið að Hamravík 86 í Reykjavík, með því að spenna þar upp glugga og stolið þaðan 3 Ipod nano tónhlöðum, Ipod touch spilara, Sony farsíma, Apple fartölvu og armbandsúri af gerðinni D&C, samtals að verðmæti kr. 412.580,-.

3. Fyrir þjófnað og nytjastuld, með því að hafa aðfaranótt sunnudagsins 7. mars 2010 brotist inn í bílasölu Ingvars ehf., Nethyl 1 í Reykjavík, með því að fjarlægja plötu sem huldi brotin glugga og stolið þaðan fjölda kveikjuáslykla allt að 40 og í kjölfarið tekið bifreiðina AR-627 heimildarlaust og ekið bifreiðinni allt til 11. mars sama ár, en bifreiðin fannst yfirgefin við Lækjargötu í Reykjavík.

4. Fyrir þjófnað með því að hafa föstudaginn 9. júlí 2010 í versluninni Hagkaup í Smáralind í Kópavogi stolið Hugo Boss herrailmi að verðmæti kr. 5656,-.

5. Fyrir, þjófnað, skjalabrot og hilmingu, með því að hafa í félagi við H-kk-þf G-kk-þf H-kk-þf á tímabilinu frá 7. til 10. maí 2010 stolið skráningarmerkjunum af bifreiðinni ZH-381 á bifreiðastæði við Víkurhvarf 6 í Kópavogi og í blekkingarskyni og heimildarleysi fest það á bifreiðina YV-663, en bifreiðin fannst þann 21. maí 2010 við Prestastíg nr. 11 í Reykjavík með stolin skráningarmerki af bifreiðinni ZH-381, en ákærði Ó-kk-nf M-kk-nf vissi að bifreiðin YV-663 var stolin.

Telst þetta varða við 244. gr. er varðar ákærulið 1, 2, 3, 4, og 5, og einnig við 259. gr. er varðar ákærulið 3 og er varðar ákærulið 5 einnig við 157. gr., og 254. gr. almennra hegningarlaga nr. 19, 1940.

6. Fyrir gripdeild, með því að hafa mánudaginn 10. maí 2010 á bensínstöð N1 við Ártúnshöfða í Reykjavík, dælt eldsneyti að andvirði kr. 6.001,- á bifreiðina YV-663 og ekið henni á brott án þess að greiða fyrir eldsneytið.

7. Fyrir gripdeild, með því að hafa þriðjudaginn 18. maí 2010, í félagi við H-kk-þf G-kk-þf H-kk-þf á bensínstöð N1 við Lækjargötu 46 í Hafnarfirði, dælt eldsneyti að andvirði kr. 6.817,- á bifreiðina YV-663 og ekið henni á brott án þess að greiða fyrir eldsneytið.

Telst þetta varða við 245. gr. almennra hegningarlaga nr. 19, 1940.

Þess er krafist að ákærðu verði dæmdir til refsingar og greiðslu alls sakarkostnaðar.“

Við þingfestingu var málið fellt niður á hendur ákærða […] og þáttur ákærða Ó-kk-ef I-kk-ef skilinn frá þætti ákærða Ó-kk-ef M-kk-ef og dæmdur með þessum dómi.

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni. Verður refsing hans, með hliðsjón af 78. gr. almennra hegningarlaga, því ákveðin fangelsi í 30 daga en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, Ó-kk-nf I-kk-nf K-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

A-kk-nf Í-kk-nf